ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en es ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
საქართველო-გერმანიის წელი 21 აპრილს გაიხსნება | ტელეგრაფი
Home ახალი ამბები საქართველო-გერმანიის წელი 21 აპრილს გაიხსნება
საქართველო-გერმანიის წელი, 21 აპრილს ოფიციალურად გაიხსნება სლოგანით – „მომავლის მემკვიდრეობა. საქართველო-გერმანიის წელი 2017“.
გერმანია და საქართველო 2017 წელს ორივე ქვეყნის საგარეო საქმეთა მინისტრების პატრონაჟით, ერთად აღნიშნავენ მათი ურთიერთობების მნიშვნელოვან თარიღებს: 200 წლის წინ საქართველოში პირველი გერმანელი ემიგრანტების ჩამოსვლას და საქართველოსა და გერმანიას შორის დიპლომატიური ურთიერთობების დამყარების 25 წლისთავს. 2018 წელს კი 100 წელი სრულდება გერმანიის მიერ საქართველოს პირველი რესპუბლიკის დამოუკიდებლობის აღიარებიდან.
ზემოხსენებული იუბილეების აღსანიშნავად, გერმანიის საგარეო საქმეთა სამინისტროს, გოეთეს ინსტიტუტის, საქართველოს საგარეო საქმეთა სამინისტროსა და საქართველოს კულტურისა და ძეგლთა დაცვის სამინისტროს დაფინანსებითა და ორგანიზებით, 2017 წელს, როგორც საქართველოში, ისე გერმანიაში ჩატარდება არაერთი მნიშვნელოვანი ღონისძიება. ასევე, აღსანიშნავია, რომ 2018 წელს, ფრანკფურტის წიგნის ბაზრობაზე საქართველო წარსდგება საპატიო სტუმრის სტატუსით.
საქართველო-გერმანიის წლის პროგრამაში მონაწილეობს მრავალი პარტნიორი ორგანიზაცია, რაც ხელ უწყობს საქართველოსა და გერმანიას შორის არსებული მჭიდრო ურთიერთობების მრავალფეროვნების წარმოჩენას: იქნება ეს კულტურული ღონისძიებები, როგორიც არის თეატრალური წარმოდგენები, კონცერტები, გამოფენები და ლიტერატურული საღამოები, თუ ბიზნეს-ფორუმები და განვითარების, ეკონომიკის, განათლების და სპორტის სფეროების პროექტები. საზეიმო წელი ხაზს უსვამს ორ ქვეყანას შორის არსებულ ინტენსიურ ურთიერთობას, განსაკუთრებით სამოქალაქო საზოგადოებებს შორის.
ორგანიზატორების ინფომრაციით 21 აპრილს, საზეიმო გახსნისთვის თბილისში გერმანიიდან ჩამოვლენ გოეთეს ინსტიტუტის პრეზიდენტი, პროფესორი კლაუს-დიტერ ლემანი და გერმანიის საგარეო საქმეთა სამინისტროს რწმუნებული კულტურის პოლიტიკის საკითხებში, მიხაელ რაიფენშტუელი. გახსნის ცერემონიის ფარგლებში, ასევე, მოეწყობა გამოფენა „მომავლის მემკვიდრეობა – 200 წელი: ქართულ-გერმანული ისტორიები“. გამოფენაზე უჩვენებენ მასალას გერმანიასა და საქართველოს შორის ურთიერთობების ვებ-არქივიდან, რომელსაც შექმნის ქართული ორგანიზაცია „სოვლაბი“ გერმანიის საგარეო საქმეთა სამინისტროსა და საქართველოს კულტურისა და ძეგლთა დაცვის სამინისტროს ფინანსური მხარდაჭერით. ვებ-არქივის მიზანია საქართველო-გერმანიის ურთიერთობების დოკუმენტური და ისტორიული წყაროების დაცვა და პოპულარიზაცია.
საქართველო-გერმანიის წელთან დაკავშირებული ინფორმაცია და დაგეგმილი ღონისძიებები ხელმისაწვდომია Facebook გვერდზე www.facebook.com/DeuGeo2017.
Previous articleრუსთავის მერიაში ენერგოეფექტურობის შესახებ ცნობიერების ამაღლების კამპანიის წარმოებაზე შეხვერდა გაიმართა
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
ბოლნისის მუნიციპალიტეტის მერია საქართველოს დამოუკიდებლობის დღეს 100 წლისთავისადმი მიძღვნილ ღონისძიებებზე
ხვალიდან სასაფლაოს მიმართულებით უფასო ტრანსპორტი იმოძრავებს
რუსთავის მერიამ ერთი ლიფტის აღდგენა-მოდერნიზაციის სამუშაოების შესასრულებლად ტენდერი გამოაცხადა
რუსთავის კულტურისა და დასვენების პარკში, მოქანდაკეთა საერთაშორისო სიმპოზიუმის ფარგლებში შექმნილი პირველი...
ილია მეორე – ძალიან ვწუხვარ, რომ ეს ხდება საქართველოში
პროფესიული მომზადება-გადამზადების სახელმწიფო პროგრამის ახალი ეტაპი დღეიდან დაიწყო
საარჩევნო ადმინისტრაციის მოხელეთა სასერტიფიკაციო გამოცდის ჩაბარების მსურველთა რეგისტრაცია დაიწყო
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია